Eleccións xerais de España de 1869

[miniatura|dereita|[Juan Prim|Prim foi nomeado presidente do Goberno tras gañar as eleccións xerais de 1869.]]
As **eleccións xerais de España de 1869** foron convocadas para o 15 de xaneiro de devandito ano baixo sufraxio universal masculino. Foron as primeiras realizadas trala revolución de 1868, encabezada polos xenerais Juan Prim e Francisco Serrano Domínguez que supuxo a abdicación de Isabel II e o fin do goberno de Narváez, xefe do Partido Moderado. Realizáronse durante o Goberno Provisional de 1868-1871, primeiro período do Sexenio Democrático.

En total foron elixidos 352 deputados, separadamente dos 11 de Porto Rico e 18 de Cuba. O xeneral Prim encabezou unha coalición monárquica formada polo Partido Progresista, a Unión Liberal e os demócratas "cimbrios", que gañou as eleccións. O sector republicano maioritario no Partido Demócrata, que o refundara baixo o nome de Partido Republicano Democrático Federal, e que estaba encabezado por Pi i Margall, Nicolás Salmerón e Emilio Castelar, obtivo un bo resultado. Tamén se presentaron os carlistas, aínda que non obtiveron os resultados que esperaban.

Foi nomeado presidente do Congreso dos Deputados o demócrata "cimbrio" Nicolás María Rivero, que foi substituído o 18 de xaneiro de 1870 polo progresista Manuel Ruiz Zorrilla.

O xefe de goberno foi o xeneral Prim ata que foi asasinado o 27 de decembro de 1870, tras conseguir a aprobación da Constitución de 1869 (214 votos contra 55) e a elección como rei de España de Amadeo de Savoia. O almirante Juan Bautista Topete e Serrano organizaron o goberno ata que se convocaron novas eleccións en marzo de 1871, que foron as primeiras do reinado de Amadeu I.

## Composición do Congreso dos Deputados
## Deputados galegos
[miniatura|200px|[Eugenio Montero Ríos, deputado por Pontevedra.]]
[miniatura|200px|[Constantino Ardanaz Undabarrena, deputado por Lugo.]]
Os deputados que obtiveron un escano no Congreso polos distritos galegos nestas eleccións foron:
### A Coruña
* Juan Armada Valdés
* José Joaquín Barreiro Ferro
* Fernando Calderón Collantes
* Pedro Calderón de la Barca Herce y Collantes
* Daniel Carballo Cousido
* Blas García de Quesada
* Eduardo Gasset y Artime
* Juan Montero Telinge
* Julián Obaya y Lloreda
* José Pardo Bazán y Mosquera
* José Vicente Rivero Zapico
* Gaspar Rodríguez y Rodríguez
* Antonio Romero Ortiz

### Lugo
* Constantino Ardanaz Undabarrena
* Manuel Becerra Bermúdez
* José María de Beranger y Ruiz de Apodaca
* Mariano Cancio Villaamil
* Rafael Coronel y Ortiz
* Juan Paradela Sánchez
* Manuel Quiroga Vázquez
* Manuel Sánchez Guardamino
* Augusto Ulloa Castañón
* Valentín Vázquez Curiel
* Ignacio Timoteo Yáñez de Rivadeneira Quitián

### Ourense
* Tomás Carretero Sánchez
* Luis Diéguez Amoeiro
* Alejandro González Olivares Antuñano
* Demetrio Macía Castelo
* Adolfo Merelles Caula 
* Tomás María Mosquera García
* Julián Pellón Rodríguez
* Nicolás Soto Rodríguez

### Pontevedra
* Saturnino Álvarez Bugallal
* Joaquín Baeza y Nieto
* José Elduayen Gorriti
* Alejandro Marquina Álvarez
* Pedro Mateo Sagasta y Díaz Antoniana
* Eugenio Montero Ríos
* Francisco Antonio Riestra Villaure
* Luis Rodríguez Seoane
* Leoncio Rubín y Oroña
* Joaquín Vázquez de Puga y Torres

## Notas
## Véxase tamén
### Outros artigos
*Amadeu I de España
*Juan Prim

### Ligazóns externas
*Resultados das eleccións.
*Deputados electos, no histórico do Congreso dos Deputados.